钦定古今图书集成/理学汇编/学行典/第207卷 > 彭绍贤
## 钦定古今图书集成/理学汇编/学行典/第207卷 > 彭绍贤

按《嘉兴府志》：“彭绍贤，字孔嘉，以世职历浦口守御、中
都留守、陕西都阃、金山参将。后以子侍御宗孟贵，晋
阶昭毅。年八十馀卒。雅素好文，长于吟咏，性笃孝友，
岁时禋祀，必泣祖业。让两从父后，两从父家落，又周
恤之，至他姻党罔不霑被者。谦挹自下，里社中不知
其为贵人。世以比汉万石君。所著有《击壶编》，祀乡贤。”
子宗砺，以母产之挛生亡，每值生辰，必素服流涕，终
身不受贺。让爵于其弟，卒，私谥“节懿先生。”